สรุปภาวะตลาดต่างประเทศ ประจำวันที่ 23 ธ.ค. 2565
สรุปภาวะตลาดต่างประเทศ ประจำวันที่ 23 ธ.ค. 2565
สรุปภาวะตลาดต่างประเทศ ประจำวันที่ 23 ธ.ค. 2565
26 ธ.ค. 2565

ดัชนีดาวโจนส์ตลาดหุ้นนิวยอร์กปิดบวกในวันศุกร์ (23 ธ.ค.) ท่ามกลางการซื้อขายที่เบาบางก่อนวันหยุดยาวสุดสัปดาห์นี้ โดยนักลงทุนขานรับการเปิดเผยดัชนีความเชื่อมั่นผู้บริโภคสหรัฐที่สูงกว่าคาด และหุ้นกลุ่มพลังงานนำตลาดพุ่งขึ้นตามราคาน้ำมันที่ปรับตัวขึ้น
ทั้งนี้ ดัชนีเฉลี่ยอุตสาหกรรมดาวโจนส์ปิดที่ 33,203.93 จุด เพิ่มขึ้น 176.44 จุด หรือ +0.53%, ดัชนี S&amp;P500 ปิดที่ 3,844.82 จุด เพิ่มขึ้น 22.43 จุด หรือ +0.59% และดัชนี Nasdaq ปิดที่ 10,497.86 จุด เพิ่มขึ้น 21.74 จุด หรือ +0.21%
ตลาดหุ้นยุโรปปิดทรงตัวในวันศุกร์ (23 ธ.ค.) ท่ามกลางการซื้อขายที่เบาบางก่อนวันหยุดคริสต์มาส หลังจากตลาดปรับตัวผันผวนในสัปดาห์นี้ ขณะที่ความหวังเกี่ยวกับแนวโน้มเศรษฐกิจที่ดีขึ้นได้บดบังความวิตกเกี่ยวกับภาวะเศรษฐกิจถดถอยและดอกเบี้ยขาขึ้น
ทั้งนี้ ดัชนี STOXX 600 ปิดที่ 427.45 จุด เพิ่มขึ้น 0.19 จุด หรือ +0.04% และปรับตัวขึ้น 0.6% ในรอบสัปดาห์นี้
ดัชนี CAC-40 ตลาดหุ้นฝรั่งเศสปิดที่ 6,504.90 จุด ลดลง 13.07 จุด หรือ -0.20%, ดัชนี DAX ตลาดหุ้นเยอรมนีปิดที่ 13,940.93 จุด เพิ่มขึ้น 26.86 จุด หรือ +0.19% และดัชนี FTSE 100 ตลาดหุ้นลอนดอนปิดที่ 7,473.01 จุด เพิ่มขึ้น 3.73 จุด หรือ +0.05%
ตลาดหุ้นลอนดอนปิดเกือบทรงตัวในวันศุกร์ (23 ธ.ค.) ขณะที่การซื้อขายเป็นไปอย่างซบเซาก่อนวันคริสต์มาสในช่วงสุดสัปดาห์นี้
ทั้งนี้ ดัชนี FTSE 100 ตลาดหุ้นลอนดอนปิดที่ 7,473.01 จุด เพิ่มขึ้น 3.73 จุด หรือ +0.05%
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นในวันศุกร์ (23 ธ.ค.) หลังมีรายงานว่ารัสเซียลดการส่งออกน้ำมันดิบจากแถบบอลติก โดยข่าวดังกล่าวได้บดบังปัจจัยลบเกี่ยวกับสภาพอากาศหนาวเย็นในสหรัฐที่จะส่งผลกระทบต่อความต้องการเชื้อเพลิงเพื่อการเดินทางในช่วงเทศกาลวันหยุด
ทั้งนี้ สัญญาน้ำมันดิบ WTI ส่งมอบเดือนก.พ. พุ่งขึ้น 2.07 ดอลลาร์ หรือ 2.6% ปิดที่ 79.56 ดอลลาร์/บาร์เรล และเพิ่มขึ้น 6.9% ในรอบสัปดาห์นี้
ส่วนสัญญาน้ำมันดิบเบรนท์ (BRENT) ส่งมอบเดือนก.พ. พุ่งขึ้น 2.94 ดอลลาร์ หรือ 3.63% ปิดที่ 83.92 ดอลลาร์/บาร์เรล และปรับตัวขึ้น 6.2% ในรอบสัปดาห์นี้
สัญญาทองคำตลาดนิวยอร์กปิดบวกในวันศุกร์ (23 ธ.ค.) และดีดตัวขึ้นเหนือระดับ 1,800 ดอลลาร์ โดยได้ปัจจัยบวกจากการอ่อนค่าของดอลลาร์ ซึ่งจะเป็นปัจจัยเพิ่มความน่าดึงดูดของทอง โดยทำให้สัญญาทองมีราคาถูกลงสำหรับผู้ถือครองเงินสกุลอื่น
ทั้งนี้ สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 8.9 ดอลลาร์ หรือ 0.5% ปิดที่ระดับ 1,804.2 ดอลลาร์/ออนซ์ และปรับตัวขึ้น 0.2% ในรอบสัปดาห์นี้
สัญญาโลหะเงินส่งมอบเดือนมี.ค. เพิ่มขึ้น 29.8 เซนต์ หรือ 1.26% ปิดที่ 23.92 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 45 ดอลลาร์ หรือ 4.57% ปิดที่ 1,029.6 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 59.60 ดอลลาร์ หรือ 3.6% ปิดที่ 1,732 ดอลลาร์/ออนซ์
ดอลลาร์สหรัฐอ่อนค่าเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันศุกร์ (23 ธ.ค.) หลังการเปิดเผยข้อมูลบ่งชี้ว่าเศรษฐกิจสหรัฐชะลอตัวลงเล็กน้อย ซึ่งตอกย้ำการคาดการณ์ที่ว่า ธนาคารกลางสหรัฐ (เฟด) จะปรับขึ้นดอกเบี้ยในอัตราที่ลดลง และทำให้นักลงทุนต้องการลงทุนในสินทรัพย์เสี่ยงอื่น ๆ ที่ให้ผลตอบแทนสูงมากกว่าดอลลาร์
ทั้งนี้ ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.11% แตะที่ระดับ 104.3250
ดอลลาร์สหรัฐอ่อนค่าเมื่อเทียบกับดอลลาร์แคนาดาที่ระดับ 1.3597 ดอลลาร์แคนาดา จากระดับ 1.3656 ดอลลาร์แคนาดา แต่แข็งค่าเมื่อเทียบกับโครนาสวีเดนที่ระดับ 10.5168 โครนา จากระดับ 10.4713 โครนา และดอลลาร์สหรัฐแข็งค่าเมื่อเทียบกับเงินเยนที่ระดับ 132.89 เยน จากระดับ 132.35 เยน และแข็งค่าเมื่อเทียบกับฟรังก์สวิส ที่ระดับ 0.9340 ฟรังก์ จากระดับ 0.9311 ฟรังก์
ส่วนยูโรแข็งค่าเมื่อเทียบกับดอลลาร์สหรัฐที่ระดับ 1.0619 ดอลลาร์ จากระดับ 1.0596 ดอลลาร์ และเงินปอนด์แข็งค่าแตะที่ระดับ 1.2041 ดอลลาร์ จากระดับ 1.2038 ดอลลาร์